สวัสดีค่ะ ช่วยหนูทีค่ะ เมื่อไม่นานมานี้หนูปัสสาวะเเล้วมีเลือดออกตามมานิดนึงค่ะ นึกว่าเป็นประจำเดือนเเต่พอใส่ก็ไม่ได้มีเลือกออกมาเพิ่ม เเล้วอาการก็หายใจค่ะ เพิ่งมีมาถี่ช่วงนี้ค่ะ หนูกินน้ำเยอะ สีปัสสาวะออกจะเหลืองค่ะ พอใช้กระดาษชำระซับก็เห็นเป็นเลือดติดอยู่ค่ะ เเรกๆเป็นเลือดจางๆ เเต่พอปัสสาวะบ่อยหลายๆรอบสีปัสสาวะจางลงเเต่สีเลือดเข้มขึ้นเเต่ออกนิดหน่อยค่ะ หนูเป็นโรคอะไรคะ หนูกังวลมากเลย
สวัสดีค่ะ อาการปัสสาวะเป็นเลือด (Hematuria) อาจมีสาเหตุได้จาก- การติดเชื้อทางเดินปัสสาวะ เป็นสาเหตุที่พบได้บ่อยโดยเฉพาะในผู้หญิง โดยมักมีอาการอื่นร่วมด้วย เช่น ปวดหรือแสบขณะปัสสาวะ ปัสสาวะบ่อย กลั้นปัสสาวะไม่ได้ รู้สึกปัสสาวะไม่สุด ปวดท้องน้อย เป็นต้น- มีนิ่วในไต หรือนิ่วในกระเพาะปัสสาวะ- การออกกำลังกายที่ใช้แรงมาก- อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา- โรคไตบางชนิด เช่น ไตอักเสบ (Glomerulonephritis)- มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด- เนื้องอกหรือมะเร็งที่ไตหรือกระเพาะปัสสาวะในเบื้องต้นแนะนำให้ดื่มน้ำมากๆ ไม่กลั้นปัสสาวะ หลีกเลี่ยงการดื่มชา กาแฟ หรือแอลกอฮอล์ และควรงดการมีเพศสัมพันธ์ไปก่อนชั่วคราว หากอาการไม่หายไป ก็ควรไปพบแพทย์เพื่อตรวจหาสาเหตุค่ะ